भरवाई (ऊना)। क्षेत्र के तहत पड़ते गांव किन्नू में रविवार को इंडिका एवं आल्टो कार में आमने-सामने जोरदार भिड़ंत हो गई। इस हादसे में तीन लोग गंभीर रूप से घायल हो गए, जिन्हें अंब के चिकित्सा केंद्र में दाखिल करवाया गया, जहां चिकित्सकों ने तीनों की नाजुक हालत को देखते हुए प्राथमिक उपचार देने के बाद क्षेत्रीय अस्पताल ऊना रेफर कर दिया है। वहीं दुर्घटना में दो अन्य लोगों को मामूली चोटें आई हैं। उधर, पुलिस ने सूचना मिलते ही घटनास्थल पर पहुंचकर मामले की छानबीन शुरू कर दी है।